Cuneiform Tablet A 2
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma PUZUR₄-a-šùr-ma i-nu-mì ma-la na-ru-qí-a qí-ip-tám ta-qí-pí-ni me-ra-kà a-na-ku u₄-ma-am a-na la me-er-i-kà a-tù-ar-ma ta-ki-li ta-áš-ta-na-me-ma KÙ.BABBAR 1 GÍN ša iš-tù ṣú-uḫ-ri-a i-na lá-ma-sí-kà a-mu-ru a-ṣa-ḫu-ri-im ta-té-zi-iz ù pu-ru-i a ša-ka-nim ta-té-zi-iz mì-ma i ší-ip-kà-tí-a lá ú-ṣa-ḫa-ar lu šál-ma-ku-ma šu-ma e-ni-kà a-ta-mar-ma ar-num ù ší-lu-tum i-tab-ší ù-lá KÙ.BABBAR 1 GÍN gi-mì-li a-na ma-ma-an a-ta-aḫ-ba-at a-na a-wi-tim ḫa-liq-tim mì-nam a-qá-bi ù a-šu-mì ša ṣú-ḫa-ar-tim ša ta-áš-pu-ra-ni ša i-na li-bi₄-a lá i-ba-ší-a-ni ù a-ší-tí lá a-ze-ru ù mì-ma pá-ni-ša lá a-ṣa-li-mu lu ta-áš-tap-ra-am mì-nam a-qá-bi₄ ù a-na a-wi-tim ša i-dí-a-bi₄-im ù en-na-sú-en₆ ša ta-áš-pu-ra-ni i-na a-lá-ki-a šu-ma a-wi-tí lá i-lá-ak áš-lu-ul a-ší-li-tí-a ma-lá li-bi₄-kà ep-ší e-zi-ib ta-ki-li lá ta-áš-ta-na-me a-bi a-ta be-lí a-ta a pá-ni al-be-lí TÚG ša-ma lá-ma e-lá-tum e-ri-ba-ni-ni lu-qú-tám lu-šé-ri-bu-ma a-li KÙ.BABBAR 1 GÍN e-li-ú a-ṣé-er ša ki ku-a-tí šé-bi₄-lam AN.NA ma sí-ir a-na KÙ.BABBAR lu-ta-e-ru KÙ.BABBAR 1 GÍN li-im-ḫu-ri bi-il-tám <big_gap> ku-nu-ki-a ù 40 {TÚG}ku-ta-ni a-ṣé-er {d}IM-dan šé-bi₄-lam